Nafarroako Parlamentuko Mahaiak, 2020ko irailaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako gaurkotasun handiko galdera, udal-titulartasuneko zentroetan COVIDaren aurkako higiene-neurriak finantzatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko irailaren 7an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko Marisa de Simón Caballero andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau egiten du, Nafarroako Gobernuak 2020ko irailaren 10eko Osoko Bilkuran ahoz erantzun dezan:

Ikasturte berriak berekin dakar aparteko segurtasun-, desinfekzio- eta garbiketa-neurriak aplikatzeko protokoloak ezartzea irakaskuntza-maila guztietan, baita udal-titulartasuneko edo -kudeaketako zentroetan ere, hala nola 0-3 urte bitarteko haur eta lehen hezkuntzako zentroetan eta musika-eskoletan. Udalek zenbateko handiagoko edo txikiagoko kostu gehigarriei aurre egin beharko diete.

Nafarroako Gobernuak nola finantzatuko du eta nola emanen die aholku toki-entitateei udal-titulartasuneko ikastetxeek eta musikak-eskolek beharrezko material higieniko eta desinfektatzailea eta garbiketa-zerbitzu indartuak dituztela bermatzeko?

Iruñean, 2020ko irailaren 6an

Foru parlamentaria: María Luisa de Simón Caballero